Document ID: /roh_data/filtered/fineweb-2-filterrobots_roh.jsonl.gz/49368

Quai è sa mussà a la radunanza da delegads dals hoteliers a Cuira. Il president dal cussegl da turissem grischun Ernst Brugger ha drizzà clers pleds als hoteliers. Quels stoppian ussa daventar activs e vegnir pli inventivs ed innovativs.
Brugger ha tranter auter crititgà ch'il marketing na saja betg effizient e ch'ils hoteliers hajan tralaschà il turissem da stad. Tar il marketing fa Brugger per exempel la cumparegliaziun cun il Valais. Quels fetschian cun il medem budget dubel meglier marketing. Els mettian en a moda focusada ils meds, sappian pli exact per tge fieras ch’il budget vegn investì.
Il president dals hoteliers grischuns, Ernst Wyrsch è sa mussà avert per questa critica. Brugger haja dà blers buns impuls da reflectar, uschia il president dals hoteliers grischuns.